Az Óbudai Egyetem, mint egy elsősorban műszaki képzést folytató felsőoktatási intézmény, kiemelt figyelmet fordít az egyes alap- és mesterszakokon tanuló hallgatók tudásának megalapozására. Mint minden műszaki tudomány alapja a matematika, ennek következtében az Óbudai Egyetem az elsőéves hallgatók oktatása során kiemelt figyelmet fordít ezen tantárgy megalapozására és oktatására. Az elsőéves hallgatók esetén a legnagyobb óraszámban hallgatott tantárgy, amelyet a hozzá rendelt megszerezhető kreditérték is jellemez. Jelenleg minden alapszakon a Matematika 1. tantárgy 6 kredit értékűnek számít. Továbbá minden szak sajátok szak specifikus tantárgy oktatását folytatja, amely értéke 5 kredit értékű. Amennyiben valamelyik tantárgy abszolválása nem sikerül az Óbudai Egyetem hallgatójának, úgy a tantárgyak egymásra épülésének köszönhetően a következő félévben csak a tantárgyainak felét képes felvenni és egyben abszolválni, amely összességében maximum 15-18 kreditet jelent. Ezen tantervi egymásra épülés mind a Matematika 1., mind pedig a szak specifikus tantárgyra jellemző.

Az intézmény tanmenet tervezési sajátossága, hogy a tantárgyak többsége nem kerül meghirdetésre kereszt félévben, így ezen tantárgyak pótlására csak a következő azonos típusú szemeszterben van lehetőség.

Ezeknek következtében, amennyiben a fent említett tantárgyak közül az elsőéves hallgatónak csupán egyet nem sikerül abszolválnia, úgy az egymást követő kettő félévben nagy valószínűséggel nem lesz képes átlagosan félévente 20 kredit értékű tantárgyat teljesítenie.

Statisztikák alapján az elsőéves hallgatók több mint 40%-a nem abszolválja a Matematika 1 és/vagy a szak specifikus tantárgyat.

A jelenlegi törvényjavaslat értelmében, amely az átsorolás rendjéről rendelkezik, amely értelmében, ha a két egymást követő félévben a hallgatónak nem sikerül átlagosan 20 kreditnyi tantárgyat abszolválnia, úgy költségtérítéses státuszba kell átsorolni. Jelenleg ezen szabályozás az Óbudai Egyetem elsőéves hallgatóinak több mint 40%-át érintené. Nagy valószínűséggel a szociális anyagi helyzetekre való tekintettel, a hallgatók nagy többségének be kellene fejeznie felsőfokú tanulmányait, amennyiben csupán egy tantárgyat nem tud első alkalomra teljesíteni, hiszen nincsen alkalma megfelelően pótolnia lemaradását.